**СЪГЛАСУВАЛ:**

**ПРЕДСЕДАТЕЛ НА НС НА НЗОК**

**ЖЕНИ НАЧЕВА/П/**

**СЪГЛАСУВАЛ:**

**ПРЕДСЕДАТЕЛ НА УС НА БЛС**

**Д-Р ИВАН МАДЖАРОВ/П/**

**Условия и ред**

**в изпълнение на §1, ал. 4 от Закона за бюджета на НЗОК за 2020 г. определени съвместно между Националната здравноосигурителна каса и Българския лекарски съюз**

**№ РД-НС-01-2/20.10.2020 г.**

Националната здравноосигурителна каса (НЗОК), от една страна и Българския лекарски съюз (БЛС) от друга, на основание § 1, ал. 4 от Закона за бюджета на НЗОК (ЗБНЗОК) за 2020 г. приемат настоящите условия и ред както следва:

**І. Предмет и срок**

Определяне на условия и ред в изпълнение на § 1, ал. 4 от ЗБНЗОК 2020 г. за заплащане на установените чрез проверки от контролните органи на НЗОК/РЗОК стойности на незаплатени дейности в болничната медицинска помощ за 2015 г. и за 2016 г. до размера на неусвоените до 30 септември 2020 г. средства за здравноосигурителни плащания за болничната медицинска помощ до 75 млн. лв. след осигуряване на финансирането по § 10 от ЗБНЗОК 2020 г.

**ІІ. Ред за сключване на Споразумение на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г.** **с изпълнителите на болнична медицинска помощ за заплащане на незаплатени стойности на дейности в болничната медицинска помощ, установени чрез проверки от контролните органи на НЗОК/РЗОК за 2015 г. и за 2016 г., които имат сключени договори с НЗОК за съответния период**.

**1.** Директорите на РЗОК могат да сключат Споразумение на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г. с изпълнителите на болнична медицинска помощ за заплащане на незаплатени стойности на дейности в болничната медицинска помощ, установени чрез проверки, открити със заповеди на директорите на РЗОК на основание чл. 72, ал. 2 от ЗЗО и Инструкция № РД-16-43/09.06.2020 г. за условията и реда за осъществяване на контрол по чл. 72, ал. 2, 3, 4, 5, 6, 7 и 8 от ЗЗО, констатирани като подлежащи на заплащане.

2. Управителят на НЗОК упълномощава директорът на РЗОК с нарочно пълномощно за сключване на Споразумения по т. 1.

3. Споразуменията по т. 1 са:

3.1. Споразумение на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ, за които няма заведени съдебни производства. Приложение № 1

3.2 Споразумение на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ, за които има заведени съдебни производства и се подписват от страните в извън съдебната фаза. Приложение № 2

3.3 Споразумение на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ, за които има заведени съдебни производства и същото се сключва в открито съдебно заседание. Приложение № 3

4. В Споразуменията по т. 3 се отразяват размера на стойностите за дейностите по установени по реда на § 1, ал. 4 от ПРЗ ЗБНЗОК за 2020 г. по ИЗ № и утвърдени с Решение на Надзорния съвет на НЗОК, както и условията за прекратяване на производството по делото, при наличие на такова.

5. Изпълнителите на болнична медицинска помощ, за които Надзорния съвет на НЗОК е утвърдил стойностите по т. 4 могат да подават в РЗОК писмено Заявление /Приложение № 4/, за сключване на Споразуменията по т .3.

6. Заявленията са входират в деловодната система на РЗОК и в тридневен срок се организира процедурата по поредност на подаване с всеки конкретен изпълнител на болнична медицинска помощ за подписване на Споразуменията по т. 3

7. След подписване на Споразумението по т.3.1, РЗОК предприема действията по раздел III за извършване на заплащането.

8. След подписване на Споразумението по т.3.2 или т.3.3 заявителите по т. 6 представят в РЗОК заверен препис от влезлия в сила акт за прекратяване/приключване на съдебното производство или заверено копие от входираната в съответния съд молба, с която молят за прекратяване на съдебното производство, което е основание за заплащане на сумите по него.

9. След входирането на документа по т.8 в деловодната система на РЗОК, същата предприема действията по раздел III за извършване на заплащането.

10. В срок до 30 (тридесет) дни от представянето по т. 8 в РЗОК на заверения препис от влезлия в сила акт за прекратяване/приключване на съдебното производство или завереното копие от входираната в съответния съд молба, с която молят за прекратяване на съдебното производство, НЗОК заплаща уговорените в тях суми.

11. В срок до 30 (тридесет) дни от подписване на Споразуменията по т. 3.1. и т. 3.2., НЗОК заплаща уговорените в тях суми.

12. В случай че конкретния изпълнител по т. 6 откаже да сключи Споразумението по т. 3, това обстоятелство се отразява в двустранно подписан протокол. Приложение № 5

**ІІІ.  Условия и ред за заплащане на незаплатени стойности на дейности в болничната медицинска помощ, установени чрез проверки от контролните органи на НЗОК/РЗОК за 2015 г. и за 2016 г., по сключени Споразумения по реда на раздел ІІ и отразяването им в информационната система на НЗОК.**

1. Управителят на НЗОК внася в Надзорния съвет на НЗОК одобрените от директорите на РЗОК стойности на незаплатените дейности в болничната медицинска помощ за 2015 г. и за 2016 г., установени след проверки от контролните органи на НЗОК / РЗОК.

2. Лечебните заведения (ЛЗ) за болнична медицинска помощ (БМП), сключили Споразумение по т. 3 от раздел II, издават в срок до 3 работни дни фактура на хартиен носител.

3. Във фактурата задължително се вписва в частта описание на стопанската операция следните реквизити:

- наименование на стопанската операция: „Незаплатена дейност в БМП по Споразумение № …../ …. г. за месец …………. , 201…. г.:

- мярка: бр.;

- количество: брой ИЗ за периода;

- стойност: общата стойност на броя на ИЗ за периода.

4. Към фактурата се прилага спецификация, която съдържа описание на фактурираните бр. ИЗ по вид дейност, като се изброят:

- мярка: бр.;

- количество: брой ИЗ за периода;

- единична цена: единична цена на дейността;

- стойност: общата стойност на броя на ИЗ за периода за вида дейност.

5. Директорите на РЗОК подписват фактурата в частта „получател“.

6. Директорите на РЗОК изпращат до ЦУ на НЗОК следните документи: заверено копие „вярно с оригинала“ на сключеното Споразумение по т. 3 от раздел II с ЛЗ за незаплатената дейност в БМП и фактура – оригинал със спецификация, издадена от ЛЗ.

7. НЗОК заплаща незаплатените дейности в БМП за 2015 г. и за 2016 г., установени след проверки от контролните органи на НЗОК / РЗОК, утвърдени стойности от Надзорния съвет на НЗОК за всяко ЛЗ, оказващо болнична медицинска помощ и след сключено Споразумение по раздел ІІ.

8 Дейностите по т. 7 се заплащат от преведените по сметката за чужди средства неусвоени до 30 септември 2020 г. суми от средствата на НЗОК за здравноосигурителни плащания по бюджета на НЗОК за 2020 г., определени по реда на § 1, ал.3 от ПРЗ на ЗБНЗОК 2020г.

9. В ЦУ на НЗОК се съхранява фактура в оригинал със спецификация за плащанията по т. 7.

10. Всички документи от проверки, открити със заповеди на директорите на РЗОК на основание чл. 72, ал. 2 от ЗЗО и Инструкция № РД-16-43/09.06.2020 г. за условията и реда за осъществяване на контрол по чл. 72, ал. 2, 3, 4, 5, 6, 7 и 8 от ЗЗО, за дейностите констатирани като подлежащи на заплащане както и документите съпътстващи процедурата по раздел II се архивират и съхраняват в РЗОК.

11. След изпълнение на дейностите по т. 8, директорът на РЗОК организира отразяването на заплатените дейности в информационната система на НЗОК, като за целта упълномощава със заповед длъжностни лица, които генерират в информационната система финансови документи. Към документите се включват дейностите, съгласно сключеното Споразумение по т. 3 от раздел II и представените на хартиен носител от ЛЗ финансово-отчетни документи. За всеки документ се въвежда номер и дата.

12. Генерираните по т. 11 в информационната система финансово-отчетни документи следва да съответстват на сключеното Споразумение по т. 3 от раздел II и на предоставените от ЛЗБП финансово-отчетни документи като брой, дейности в тях и стойности.

13. Управителят на НЗОК предоставя ежемесечно обобщена аналитична информация на Надзорния съвет на НЗОК за заплатените средства по т. 8 .

Настоящите условия и ред в изпълнение § 1, ал. 4 от ЗБНЗОК за 2020 г. се публикуват на официалния сайт на НЗОК за сведение и изпълнение.

Вх. № …………………………….. Приложение № 1

**С П О Р А З У М Е Н И Е**

Днес, .................................г., в гр. ……………………………., на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г. между:

**1/** **НАЦИОНАЛНА ЗДРАВНООСИГУРИТЕЛНА КАСА (нзок)** с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и

**2/ ЛЗ „…………………………………………………..“ ……. (накратко……………..)**, със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,

(*Когато споразумението се сключва от пълномощник, той трябва да бъде изрично овластен за това*. )

Водени от желанието да избегнат настоящи и бъдещи спорове

**СЕ ПОДПИСА НАСТОЯЩЕТО СПОРАЗУМЕНИЕ**:

След проведени преговори и недвусмислено изразено намерение за постигане на извънсъдебно споразумение, страните се договарят:

1/. **НЗОК ще заплати на ЛЗ „…………………………………………………..“ ……. по споразумението сума в общ размер на: ……………… лв. (……………………………………………………….)** представляваща отчетени, но незаплатени дейности и установени по реда на § 1, ал. 4 от ПРЗ на ЗБНЗОК за 2020 г. и преминали успешно през логически контрол в информационната система на НЗОК през 2015 г. и 2016 г.

Плащането се осъществява в срок до 30 (тридесет) дни от подписване на настоящото споразумение при Условия и по ред определени съвместно от Надзорния съвет на НЗОК и от управителния съвет на Българския лекарски съюз.

Страните заявяват, че с настоящото споразумение окончателно са уредили задълженията си и за в бъдеще нямат никакви претенции един към друг по предмета описан в т. 1

Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности от изпълнителите на болнична медицинска помощ, които имат сключени договори с ВЗОК за 2015 г. И 2016 г., установени по реда на § 1, ал. 4 от Закона за бюджета на НЗОК за 2020 г. , за които няма образувани съдебни производства.

Настоящото споразумение се подписа в два еднообразни екземпляра – по един за всяка страните.

**За НЗОК За Лечебното заведение**

Вх. № ………………………….. Приложение № 2

**С П О Р А З У М Е Н И Е**

Днес, .................................г., в гр. ……………………………., на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г. между:

**1/** **НАЦИОНАЛНА ЗДРАВНООСИГУРИТЕЛНА КАСА (нзок)** с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и

**2/ ЛЗ „…………………………………………………..“ (накратко……………..)**, със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,

(*Когато споразумението се сключва от пълномощник, той трябва да бъде изрично овластен за това*. )

Водени от желанието да избегнат настоящи и бъдещи спорове и воденето на съдебни производства, включително като прекратят висящи съдебни производства

**СЕ ПОДПИСА НАСТОЯЩЕТО СПОРАЗУМЕНИЕ**:

След проведени преговори и недвусмислено изразено намерение за постигане на извънсъдебно споразумение, страните се договарят:

1/. **НЗОК ще заплати на “лечебното заведение” …….. по настоящото споразумението сума в общ размер на: ……………… лв. (……………………………………………………….)** представляваща отчетени, но незаплатени дейности и установени по реда на § 1, ал. 4 от ПРЗ на ЗБНЗОК за 2020 г. и преминали успешно през логически контрол в информационната система на НЗОК през 2015 г. и 2016 г.

2/ ЛЗ “**………......” се отказва от претенцията за заплащане на мораторна лихва**, предявена по производствата, за забава от датата на ………………. до предявяване на вземането пред съда. (*в случай, че е направеното такова искане*)

3/ ЛЗ **“……………………” се отказва от претенцията за заплащане на законна лихва**, дължима от датата на предявяване на вземането пред съда до окончателното плащане на сумите по главниците;

4/ ЛЗ **“…………….” се отказва от претенцията за заплащане на сторените разноски по производствата** – за държавни такси и адвокатски възнаграждения;

С оглед на така постигнатото споразумение и направените взаимни отстъпки ЛЗ - ищец се задължава да внесе по делото подписаното споразумение, чрез процесуалния си представител по делото, които е изрично овластен за това, да направи отказ от исковите си претенции по д. № …………/20…………… г. по описа на ………..

Страните заявяват, че с настоящото споразумение окончателно са уредили правните спорове – предмет на по д. № …………/20…………… г. по описа на ……….. и за в бъдеще нямат никакви претенции един към друг по предмета на горните дела.

Плащането се осъществява в срок до 30 (тридесет) дни от подписване на настоящото споразумение при Условия и по ред определени съвместно от Надзорния съвет на НЗОК и от управителния съвет на Българския лекарски съюз.

Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности от изпълнителите на болнична медицинска помощ, които имат сключени договори с ВЗОК за 2015 г. И 2016 г., установени по реда на § 1, ал. 4 от Закона за бюджета на НЗОК за 2020 г. , за които има образувани съдебни производства.

Настоящото споразумение се подписа в три еднообразни екземпляра – по един за страните и един за съда.

**За НЗОК За Лечебното заведение**

**Вх. № ………………….. Приложение № 3**

**С П О Р А З У М Е Н И Е**

Днес, .................................г., в гр. ……………………………., на основание чл. 365 от Закон за задълженията договорите (ЗЗД) и във връзка § 1, ал. 3 от ПРЗ на Закона за бюджета на НЗОК (ЗБНЗОК) за 2020 г. между:

**1/** ЛЗ **„……………………………………………………………….“ (накратко……………..)**, със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на ……………………………………….. и законов представител на дружеството, от едва страна в качеството си на ИЩЕЦ и

*(Когато съдебното споразумение се сключва от пълномощник, той трябва да бъде изрично овластен за това*.)

**2/ НАЦИОНАЛНА ЗДРАВНООСИГУРИТЕЛНА КАСА (нзок)** с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, чрез пълномощника си от друга страна в качеството си на ОТВЕТНИК ,

по гр.д. № ............./................. г., .........................състав, ......................................съд

Водени от желанието да избегнат настоящи и бъдещи спорове и воденето на съдебни производства, включително като прекратят висящи съдебни производства

**СЕ ПОДПИСА НАСТОЯЩОТО СПОРАЗУМЕНИЕ**

След проведени преговори и недвусмислено изразено намерение за постигане на извънсъдебно споразумение чрез отстъпки уреждат със сила на пресъдено нещо изцяло правния спор между, десезират съда и слагат край на делото в рамките на постигнатото съглашение, страните се договарят:

1/. Ответникът **ще заплати на ищеца по споразумението сума в общ размер на: ……………… лв. (………………………………………………………………………………….)** представляваща отчетени, но незаплатени дейности и установени по реда на § 1, ал. 4 от ПРЗ на ЗБНЗОК за 2020 г. и преминали успешно през логически контрол в информационната система на НЗОК през 2015 г. и 2016 г.

2/ Ищецът приема плащането на сумата от ............................................................................................., като изпълнение на задължението на ответника и няма да има никакви претенции относно горницата в размер на.............................................................................................................................

3/ Ищецът **се отказва от претенцията за заплащане на мораторна лихва**, предявена по производствата, за забава от датата на ………………. до предявяване на вземането пред съда. (*в случай, че е направеното такова искане*)

4/ Ищецът **се отказва от претенцията за заплащане на законна лихва**, дължима от датата на предявяване на вземането пред съда до окончателното плащане на сумите по главниците;

5/ Ищецът **се отказва от претенцията за заплащане на сторените разноски по производствата**.

Разноските по делото остават за страните така, както са сторени.

С оглед на така постигнатото споразумение и направените взаимни отстъпки страните се задължават да отправят до съда молба за одобряване на съдебното споразумение. В молбата следва изрично да се посочи, че желаят насрочване на открито заседание в най-кратки срокове с оглед постигнато споразумение и същата да сключи само в открито съдебно заседание. Страните следва да се снабдят със заверен препис от определение, с което се слага край на делото, като самото споразумение е вписано в протокола за проведеното открито съдебно заседание.

Страните заявяват, че с настоящото споразумение окончателно са уредили правните спорове – предмет на по гр. д. № ………/20…………… г. по описа на ……….. и за в бъдеще нямат никакви претенции един към друг по предмета на горните дела.

В срок до 30 (тридесет) дни от представяне в РЗОК на заверения препис от влезлия в сила акт за прекратяване/приключване на съдебното производство или завереното копие от входираната в съответния съд молба, с която ИЩЕЦЪТ моли за прекратяване на съдебното производство, НЗОК заплаща уговорените в настоящото споразумение суми при Условия и по ред определени съвместно от Надзорния съвет на НЗОК и Управителния съвет на Български лекарски съюз.

Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности от изпълнителите на болнична медицинска помощ, които имат сключени договори с ВЗОК за 2015 г. и 2016 г., установени по реда на § 1, ал. 4 от Закона за бюджета на НЗОК за 2020 г. , за които има образувани съдебни производства.

Настоящото споразумение се подписа в три еднообразни екземпляра – по един за страните и един за съда.

**Ищец: ..................................... Ответник: .....................................**

**Вх. № ……………………….. Приложение № 4**

**ЗАЯВЛЕНИЕ**

от

**ЛЗ „…………………………………………………..“ (накратко……………..)**, със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството,

(*Когато е с пълномощник, той трябва да бъде изрично овластен за това*. )

Г-Н/Г-ЖО ДИРЕКТОР,

С настоящото заявление заявявам, че желая да участвам в преговори за сключване на Споразумение относно сумата представляваща отчетени, но незаплатени дейности установени по реда на § 1, ал. 4 от ПРЗ на ЗБНЗОК за 2020 г. за …………..2015/2016

**С уважение,**

**……………………**

**Вх. № ……………………….. Приложение № 5**

**ПРОТОКОЛ**

Днес, ………., гр. София, между

**1/** **НАЦИОНАЛНА ЗДРАВНООСИГУРИТЕЛНА КАСА (нзок)** с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и

**2/ ЛЗ „…………………………………………………..“ (накратко……………..)**, със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,

(*Когато е с пълномощник, той трябва да бъде изрично овластен за това*. )

се проведе среща във връзка с подадено Заявление вх. № …………. по описа на РЗОК и подготовката за сключване на Споразумение по раздел II от Условията и условия и ред в изпълнение на § 1, ал. 4 от ЗБНЗОК 2020 г. за заплащане на установените чрез проверки от контролните органи на НЗОК/РЗОК стойности на незаплатени дейности в болничната медицинска помощ за 2015 г. и за 2016 г.

След проведените преговори не се постигна споразумение относно сумата представляваща отчетени, но незаплатени дейности и установени по реда на § 1, ал. 4 от ПРЗ на ЗБНЗОК за 2020 г.

**За НЗОК За Лечебното заведение**